S-2080/2023

Mál þetta var þingfest 26. september 2023 og dómtekið sama dag. Málið höfðaði Lögreglustjórinn á höfuðborgarsvæðinu með ákæru 29. ágúst 2023 á hendur ákærðu, E-kvk-þgf B-kvk-þgf, kt. 000000- 0000, [...], fyrir eftirtalin hegningarlagabrot:

1. Þjófnað með því að hafa, laugardaginn 5. mars 2022, í verslun IKEAað Kauptúni 4 í Garðabæ, stolið Styrbar fjarstýringu að verðmæti kr. 2.490.

Telst brot þetta varða við 1. mgr. 244. gr. almennra hegningarlaga nr. 19/1940.

2. Þjófnað með því að hafa, sunnudaginn 6. mars 2022, í verslun IKEA að Kauptúni 4 í Garðabæ, stolið þremur Trådfri ljósaperum samtals að verðmæti kr. 7.470 og Ullvide teygjulaki að verðmæti kr. 2.590.

Telst brot þetta varða við 1. mgr. 244. gr. almennra hegningarlaga nr. 19/1940.

3. Þjófnað með því að hafa, mánudaginn 7. mars 2022, í verslun IKEA að Kauptúni 4 í Garðabæ, stolið Trådfri ljósaperu að verðmæti kr. 1.490.

Telst brot þetta varða við 1. mgr. 244. gr. almennra hegningarlaga nr. 19/1940.

4. Þjófnað með því að hafa, þriðjudaginn 15. mars 2022, í verslun IKEA að Kauptúni 4 í Garðabæ, stolið Kristal gosdrykk að verðmæti kr. 150, Beloning súkkulaðistykki að verðmæti kr. 395 og hrökkbrauðsstykki að verðmæti kr. 95.

Telst brot þetta varða við 1. mgr. 244. gr. almennra hegningarlaga nr. 19/1940.

5. Þjófnað með því að hafa, föstudaginn 18. mars 2022, í verslun IKEA að Kauptúni 4 í Garðabæ, stolið Istad margnota poka að verðmæti kr. 545, Brunkrissla sængurverasetti að verðmæti kr. 2.690 og Trubbtågsængurverasetti að verðmæti kr. 5.690.

Telst brot þetta varða við 1. mgr. 244. gr. almennra hegningarlaga nr. 19/1940.

6. Þjófnað með því að hafa, fimmtudaginn 24. mars 2022, í verslun IKEA að Kauptúni 4 í Garðabæ, stolið fjórum Irvig glösum samtals að verðmæti kr. 1.380 og rósum að verðmæti kr. 3.890.

Telst brot þetta varða við 1. mgr. 244. gr. almennra hegningarlaga nr. 19/1940.

7. Þjófnað með því að hafa, þriðjudaginn 29. mars 2022, í verslun IKEA að Kauptúni 4 í Garðabæ, stolið þremur Sanela púðarverum samtals að verðmæti kr. 2.385, tveimur Blecka snögum samtals að verðmæti kr. 1.590 og tveimur Alfta snögum samtals að verðmæti kr. 1.590.

Telst brot þetta varða við 1. mgr. 244. gr. almennra hegningarlaga nr. 19/1940.

8. Þjófnað og fjársvik með því að hafa, sunnudaginn 3. apríl 2022, í verslun IKEA að Kauptúni 4 í Garðabæ, stolið Solklint veggljósi að verðmæti kr. 3.290, Trådfri ljósaperu að verðmæti kr. 1.490, Dytåg sængurverasetti að verðmæti kr. 14.990, Nattjasmin teygjulaki að verðmæti kr. 2.490 og Collab gosdrykk að verðmæti kr. 245 og á sama tíma svikið út Underlig svampdýnu að verðmæti kr. 7.600 með því að hafa blekkt starfsmann á afgreiðslukassa til að afgreiða svampdýnuna án þess að ákærða greiddi fullt verð fyrir en ákærða hafði komið fyrir strikamerki af Lindöja sólhlífartjaldi að verðmæti kr. 2.500 á umbúðir svampdýnunnar. Með háttseminni vakti og hagnýtti ákærði sér þá röngu hugmynd starfsmanns IKEA að fullt verði hefði verið greitt fyrir vöruna. Með þessum hætti fékk ákærða vöru að fjárhæð kr. 7.600 gegn greiðslu kr. 2.500, með tilheyrandi fjártjóni fyrir verslunina upp á kr. 5.100.

Telst brot þetta varða við 1. mgr. 244. gr. og 248. gr. almennra hegningarlaga nr.

19/1940.

Af hálfu ákæruvaldsins er þess krafist að ákærða verði dæmd til refsingar og til greiðslu alls sakarkostnaðar.

I.

Ákærða mætti við þingfestingu málsins þann 26. september 2023 og játaði brot sín án undandráttar. Var því farið með málið að hætti 164. gr. laga nr. 88/2008 um meðferð sakamála og málið dómtekið án frekari sönnunarfærslu eftir að sækjandi og ákærða höfðu tjáð sig um lagaatriði máls og ákvörðun viðurlaga. Af hálfu ákærðu er krafist vægustu refsingar sem lög leyfa.

Með skýlausri játningu ákærðu fyrir dómi, sem samrýmist rannsóknargögnum máls, er sannað að hún hafi gerst sek um þá háttsemi sem henni er gefin að sök í 1.- 8. tölulið að framan og þar þykir í öllum tilvikum rétt heimfærð til refsiákvæða.

Samkvæmt sakavottorði ákærðu hefur hún ekki áður orðið uppvís að refsiverðri háttsemi. Verður litið til þessara atriða við ákvörðun refsingar, sem og til játningar ákærðu hjá lögreglu og fyrir dómi og þess að ákærða sýndi mikla iðrun á þingfestingardegi máls. Á hinn bóginn verður ekki framhjá því horft að ákærða er nú sakfelld fyrir 8 þjófnaðarbrot og 1 fjársvika brot sem öll voru framin á tímabilinu 5. mars -3.apríl 2022. Að öllu þessu virtu og að teknu tilliti til aldurs ákærðu þykir refsing hennar hæfilega ákveðin fangelsi í 60 daga. Með hliðsjón af sakaferil ákærðu og skýlausri játningu hennar þykir mega fresta fullnustu hennar og niður skal hún falla að liðnum 2 árum haldi ákærða almennt skilorð 57. gr. laga nr. 19/1940. Engan sakarkostnað leiddi af meðferð málsins. Af hálfu ákæruvalds fór J-kk-nf K-kk-nf aðstoðarsaksóknari með málið.

A-kvk-nf B-kvk-nf aðstoðarmaður dómara kveður upp dóm þennan.

Dómsorð:

Ákærða, E-kvk-nf B-kvk-nf, sæti fangelsi í 60 daga. Fresta skal fullnustu refsingarinnar og hún falla niður að liðnum 2 árum haldi ákærða almennt skilorð 57. gr. laga nr. 19/1940.

A-kvk-nf B-kvk-nf